Ntons yaji ikjaꞌn tuq qxmutxꞌeꞌ,
te Jesus oxik tqꞌumaꞌ kye aꞌeꞌ txnaqꞌatz ikxjani:
«Qwaꞌqchaq junxlaꞌ ja aꞌni.»
Ntons ekaj kykawiꞌ kye xjal bꞌix kye txnaqꞌatz cha oxik kyin-oq bꞌix ax txqꞌanky bark ajuneꞌ tuq kyukyꞌiꞌl.
Yaji otzaj jun nim kyaqꞌiqꞌ bꞌan jwert bꞌix te aꞌ nꞌox tuq pulan tuj te bark bꞌix ikxji te bark ikjaꞌn tuq tnoj tukyꞌi aꞌ.
Yatzun te Jesus tetz nwitan tuq tiꞌjx te bark tajsik jun tqꞌuxwiꞌ bꞌix kye txnaqꞌatz oxik kykꞌasuꞌ.
«¡Xnaqꞌtzon!
¿Tiꞌtzun,
yatz kꞌontiꞌl nchbꞌisun chꞌinky qxik mulan?»
Ntons yaji te Jesus ojaw waꞌlet bꞌix oxik tmiyoꞌ te kyaqꞌiqꞌ tukyꞌi aꞌ ikxjani:
«Se elumet.»
Ntons te kyaqꞌik owaꞌlet bꞌix olumet kyaqil.
Yaji te Jesus oxik tqꞌumaꞌ kyetz ikxjani:
«¿Tistil bꞌan nkxobꞌ?
¿Tiꞌtzun,
tzunx minaꞌx tok witꞌlet ekꞌuꞌj wiꞌj?»
Komo kyetz ojetq tuq kyebꞌajxobꞌ tzan tpaj aj ojetq tuq kyꞌik bꞌix eꞌokten yoliyon kyibꞌkyibꞌx ikxjani:
«¿Tiꞌ xjal-elel ntzani?
¡Tetz nkꞌulun mandad tzan tlumet te kyaqꞌiqꞌ tukyꞌi aꞌ bꞌix nqet okslaꞌ!»